สมาชิก กบข. เช็คยอดเงินปัจจุบันได้ที่เมนู “บัญชีของฉัน” บน My GPF Application
นายวิทัย รัตนากร เลขาธิการคณะกรรมการกองทุนบำเหน็จบำนาญข้าราชการ (กบข.) กล่าวว่า สมาชิก กบข. สามารถเช็คยอดเงินสะสม กบข. ทั้งปัจจุบันและย้อนหลังได้สะดวกรวดเร็วขึ้น ทางเมนู “บัญชีของฉัน” บน My GPF Applicationนอกจากสมาชิกจะได้ทราบยอดเงินที่ตนเองส่งสะสมแล้ว ยังจะได้ทราบยอดเงินที่รัฐสมทบให้ พร้อมผลตอบแทนจากการบริหารของ กบข. โดยสามารถเลือกดูผลตอบแทนเฉลี่ย 3 ปีย้อนหลัง หรือตั้งแต่วันที่เริ่มลงทุนได้ ซึ่งจะทำให้สมาชิกเห็นการเติบโตของผลตอบแทนในระยะยาวของตนเองการแสดงยอดเงินในบัญชีล่าสุดที่เมนู “บัญชีของฉัน” ช่วยให้สมาชิกสามารถตรวจสอบความเคลื่อนไหวในบัญชีได้ตลอดเวลา และหากต้องการใช้บริการออมเพิ่มและเลือกแผนการลงทุน ก็สมัครใช้บริการจากเมนูนี้ได้โดยตรงสมาชิกสามารถอัปเดตเวอร์ชั่นล่าสุด หรือดาวน์โหลด My GPF App ได้ที่ App Store หรือ Play Store โดยพิมพ์คำค้นหาว่า กบข. หรือ GPF สอบถามข้อมูลเพิ่มเติมได้ที่ Line @GPFcommunity หรือโทร 1179